iraklixyz/georgian-wikipedia-cleaned huggingface dataset:
ჯუმანჯი: შემდეგი საფეხური

}

ჯუმანჯი: შემდეგი საფეხური — 2019 წლის ამერიკული ფანტასტიკის ჟანრის სათავგადასავლო კომედიური ფილმი, რომლის რეჟისორია ჯეიკ კასდან. ეს არის 2017 წლის ჯუმანჯი: კეთილი იყოს თქვენი მობრძანება ჯუნგლებში-ის გაგრძელება და 1995 წლის ჯუმანჯის მესამე ნაწილი, ასევე ჯუმანჯის ფრენჩაიზის მეოთხე ფილმი. ამ ფილმში, წინა ნაწილების მსგავსად, როლებს ასრულებენ: დუეინ ჯონსონი, ჯეკ ბლეკი, კევინ ჰარტი, კარენ გილანი, ნიკ ჯონასი, ალექს ვოლფი, მორგან ტერნერი, სერ დარიუს ბლეინი და მედისონ ისმანი, ხოლო ახალ პერსონაჟებს განასახიერებენ: ავკვაფინა, რორი მაკკანი, დენი გლოვერი და დენი დევიტო. ფილმის სიუჟეტი ვითარდება კეთილი იყოს თქვენი მობრძანება ჯუნგლებში ორი წლის შემდეგ, რომელშიც თინეიჯერების იგივე ჯგუფი, ძველ მეგობართან და ორ ახალ პერსონაჟთან ერთად ჯუმანჯიში აღმოჩნდებიან. ახალ ნაწილში გამოჩნდნენ როგორც ძველი, ასევე ახალი ავატარები, რომლებიც მიწის ბოროტმოქმედისგან გადარჩენას ცდილობენ.

ძირითადი გადაღებები 2019 წლის განმავლობაში მიმდინარეობდა, 21 იანვრიდან 11 მაისამდე, ატლანტაში, ნიუ მექსიკოში, ალბერტასა და ჰავაიში.

ჯუმანჯი: შემდეგი საფეხური თეატრალურად გამოვიდა ამერიკის შეერთებულ შტატებში, 13 დეკემბერს, 2019 წელს, -ისა და -ის ეტიკეტის ქვეშ. ფილმმა კრიტიკოსების მხრიდან ზოგადად დადებითი შეფასება მიიღო და მსოფლიოს მასშტაბით 800 მილიონი აშშ დოლარი გამოიმუშავა 125–132 მილიონი დოლარის ბიუჯეტით. შემოსავლის მიხედვით ის 2019 წლის მეათე ყველაზე მაღალშემოსავლიანი ფილმია.

წარმოება
განვითარება
2018 წლის თებერვალში ცნობილი გახდა, რომ კასდანი ჯუმანჯის გაგრძელებაზე იმუშავებდა, ხოლო როზენბერგმა და პინკნერმა კვლავ სცენარზე იმუშავეს, ხოლო ჯონსონი, ჰარტი, ბლეკი და გილანი კვლავ ასრულებდნენ თავიანთ როლებს.

2019 წლის 22 თებერვალს, ბლექმა დაადასტურა ახალი ფილმი, როგორც მეოთხე ჯუმანჯის ფილმი იქნებოდა ზათურა: კოსმოსური თავგადასავალის (2005) ჩათვლით. ის ასევე იქნებიდა ჯუმანჯი: კეთილი იყოს თქვენი მობრძანება ჯუნგლებში-ის გაგრძელება. კასდანის მონაცემებით, თავდაპირველად ფილმის სამუშაო სათაური იყო -19. 2019 წლის ივლისში ოფიციალურად გამოცხადდა, რომ ფილმის სათაური იქნებოდა ჯუმანჯი: შემდეგი საფეხური.

მსახიობთა შერჩევა
2019 წლის იანვარში ნორა ლუმი, დენი დევიტო და დენი გლოვერი შეუერთდნენ ფილმს. 2019 წლის თებერვალში ალექს ვოლფმა, სერ დარიუს ბლეინმა, მედისონ ისემანმა, მორგან ტერნერმა და ნიკ ჯონასმა განაცხადეს, რომ ისინი ახალ ნაწილშიც შეასრულებდნენ როლებს. 2019 წლის მარტში დანია რამირესი შეუერთდა ფილმის მსახიობებს. იმავე თვეში გამოცხადდა, რომ რაის დარბი კვლავ შეასრულებდა თავის როლს. 2019 წლის მაისში გამოცხადდა, რომ კოლინ ჰენქსი თავისი როლის შემსრულებლად დაბრუნდებოდა.

გადაღებები
გადაღებები დაიწყო 2019 წლის 21 იანვარს და მიმდინარეობდა ატლანტაში, ნიუ მექსიკოში, კალგარიში, საიმპერატორო დიუნებსა და ჰავაიში, გადაღებები 11 მაისს დასრულდა. ჯონსონმა თავისი როლის შესრულებისთვის 23,5 მილიონი აშშ დოლარი გამოიმუშავა.

პრემიერა
შეერთებულ შტატებსა და კანადაში ფილმი გამოვიდა 2019 წლის 13 დეკემბერს, 3, , , 3, 4 და ფორმატებში. ფილმი გამოვიდა 2019 წლის 5 დეკემბერს, ჩინეთში, სინგაპურში, მალაიზიასა და აზიის კიდევ რამდენიმე ქვეყანაში (ასევე ჩეხეთში). სკანდინავიის ქვეყნებსა და ნიდერლანდებში ფილმის პრემიერა კინოთეატრებში 2019 წლის 6 დეკემბერს შედგა. ფილმი ავსტრალიაში 2019 წლის 26 დეკემბერს გამოვიდა.
ააცის ეკლესია

ააცის ეკლესია — არქიტექტურული ძეგლი აფხაზეთის ავტონომიურ რესპუბლიკის გუდაუთის მუნიციპალიტეტის სოფელ ააცში. აგებულია ღვთისმშობლის მიძინების სახელზე 1845 წელს აფხაზეთის მთავრის ძმის, თავად ალექსანდრე შარვაშიძის მიერ.

ტერიტორია ოკუპირებულია რუსეთის მიერ, რის გამოც ეკლესიის შესწავლა და შესაბამისი სამუშაოების ჩატარება შეუძლებელია.
Euronews

— ევროპული ყოველდღიური, 24-საათიანი საინფორმაციო სატელევიზიო არხების იმპორტიორი კომპანია, რომელიც აერთიანებს მსოფლიო მოვლენების ვიდეოქრონიკებსა და აუდიოკომენტარებს ცამეტ ენაზე. ტელეკომპანიის შტაბ-ბინა მდებარეობს საფრანგეთის ქალაქ ლიონში.

არხის სატელევიზიო მაუწყებლობა 1993 წლის 1 იანვარს, ხუთ ევროპულ ენაზე დაიწყო: ინგლისურად, ფრანგულად, ესპანურად, გერმანულად და იტალიურად. დაფუძნების პერიოდში ერთადერთი არხი იყო, რომელიც ერთდროულად რამდენიმე ენაზე მაუწყებლობდა. 2022 წელს ქსელი შეისყიდა ვიქტორ ორბანის მთავრობასთან დაკავშირებულმა უნგრულმა კომპანიამ. შესყიდვა, ნაწილობრივ, უნგრეთის მთავრობის სუბსიდიითაც დაფინანსდა.

-ის საკაბელო და სატელიტურმა მაუწყებლობამ 2009 წელს 150 ქვეყანაში 294 მილიონზე მეტი ოჯახი მოიცვა (ევროპა, აფრიკა, აზია, ავსტრალია, ჩრდილოეთ ამერიკა, სამხრეთ ამერიკა და ახლო აღმოსავლეთი)
ქართული მაუწყებლობა
2019 წელს, „ევრონიუსმა“ და ქართულმა სატელეკომუნიკაციო კომპანია სილქნეტმა ხელი მოაწერეს ურთიერთშეთანხმების მემორანდუმს საქართველოში „ევრონიუს საქართველოს“ დაფუძნების თაობაზე. „ევრონიუს საქართველომ“ მაუწყებლობა ოფიციალურად 2020 წლის აგვისტოში დაიწყო.
ხანდისის ეკლესია

ხანდისის ეკლესია — არქიტექტურული ძეგლი გორის მუნიციპალიტეტის ნასოფლარ ხანდისიდან 1 კილომეტრში. აგებულია - საუკუნეებში. იგი 1961 წელს აღმოაჩინეს ისტორიის ინსტიტუტის თანამშრომლებმა და ეკლესიაში იპოვნეს საუკუნის ნახევრის მაღალმხატვრული რელიეფებით შემკული სტელის ფრაგმენტი, რომელიც ინახება ხელოვნების სახელმწიფო მუზეუმში.

ეკლესიაში ასევე შემორჩენილი იყო, თეძმის ტუფის, მდიდრული ორნამენტული დეკორით დაფარული საუკუნის კანკელის ფრაგმენტები, რომლებიც საქართველოს ეროვნული მუზეუმის, შ. ამირანაშვილის ხელოვნების მუზეუმის ქვის ფონდშია დაცული.

ხანდისის ეკლესია დარბაზულია (7,1 4,3 მ). აგებულია ადგილობრივი კლდის წაგრძელებული ფორმის ნამტვრევი ქვებითა და შირიმის ქვათლილებით. ერთადერთი, არქიტრავით გადახურული კარი სამხრეთი ფასადის დასავლეთ კიდეშია გაჭრილი. სარკმელი ორია აღმოსავლეთ და დასავლეთ კედლებში. ნახევარწრიულ აფსიდში სარკმლის ქვემოთ კედელთან მიდგმული ტრაპეზის ქვაა შემორჩენილი, სარკმლის ორივე მხარეს მცირე სწორკუთხა ნიშებია. სატრიუმფო თაღის პილასტრების იმპოსტები სადა ჰორიზონტალური ლილვებითაა გაფორმებული. სამხრეთი პილასტრის იმპოსტი ადგილზე შემორჩენილი, ჩრდილოეთისა კი საკურთხეველში დევს. ეკლესია გადახურული იყო ბრტყელი ქვის ფილებით - ლორფინებით. ეკლესიის დასავლეთ ფასადზე შემორჩენილია სარკმლის ძლიერ გადაცვეთილი თავსართი, რომელსაც მცირე ჰორიზონტალური გადანაკეცები აქვს. ეკლესიის კონქი ერთი ზომის, ვერტიკალურად ჩალაგებული კლდის ნამტვრევი ქვითაა გამოყვანილი. შენობას თაროსებრი კარნიზი ჰქონდა.

ეკლესიას სამხრეთიდან მთელს სიგრძეზე მინაშენი ჰქონდა მიდგმული, რომელიც დღეს თითქმის მთლიანად დანგრეულია და კედლის ნაშალით არის დაფარული; ეკლესიის გარშემო ნაგებობათა კვალი შეიმჩნევა.
პადინგტონი 2

პადინგტონი 2 (ინგლ. 2) — 2017 წლის მოქმედებითი ანიმაციური კომედიური ფილმი, რომლის რეჟისორია პოლ კინგი, სცენარის ავტორები კი - კინგი და სიმონ ფარნაბი. ფილმი შექმნილია მაიკლ ბონდის (რომელსაც ფილმიც ეძღვნება, ის იმ წელს გარდაიცვალა) დათვი პადინგტონის ისტორიებზე დაყრდნობით. ეს არის პადინგტონის გაგრძელება (2014) და წარმოებულია -ისა და -ის თანაწარმოებით. ფილმში, ბენ უიშაუ ასხმოვანებს პადინგტონს, ხოლო სხვა მსახიობებს შორისაა: ჰიუ ბონევილი, სალი ჰოუკინსი, ბრენდან გლისონი, ჯული უოლტერსი, ჯიმ ბროდბენტი, პიტერ კაპალდი და ჰიუ გრანტი. ფილმში პედინგტონი ცდილობს საჩუქარი უყიდოს დედას დაბადების დღისთვის, მაგრამ მას ქურდობისთვის დაიჭერენ. მისი ოჯახი ცდილობს ნამდვილი დამნაშავის პოვნას და პადინგტონის უდანაშაულობის დამტკიცებას.

ძირითადი გადაღებები 2016 წლის ოქტომბერში დაიწყო და 2017 წლის ივნისში დასრულდა. ფილმი თეატრალურად გამოვიდა 2017 წლის 10 ნოემბერს გაერთიანებულ სამეფოში და 2017 წლის 6 დეკემბერს საფრანგეთში და მსოფლიოს მასშტაბით 227 მილიონი აშშ დოლარი გამოიმუშავა. ფილმმა მოწონება დაიმსახურა –ზე, ხოლო – ზე მისიშეფასება 100%-ის ტოლია 243 პოზიტიური შეფასებაზე დაყრდნობით. მან მიიღო ბრიტანეთის აკადემიის 71-ე ფილმების დაჯილდოების სამი ნომინაცია: გამოჩენილი ბრიტანული ფილმის, საუკეთესო ადაპტირებული სცენარის და მეორეხარისხოვანი როლის საუკეთესო შემსრულებლის (გრანტისთვის) კატეგორიებში.

წარმოება
2015 წლის აპრილში დევიდ ჰეიმანმა, პადინგტონის (2014) პროდიუსერმა დაადასტურა, რომ გაგრძელებაზე მუშაობა მიმდინარეობდა. ასევე ცნობილი გახდა, რომ პოლ კინგი დაბრუნდებოდა რეჟისორის პოსტზე და სიმონ ფარნაბისთან ერთად დაწერდა სცენარს. ჰეიმანის – მა და – მა შექმნეს ფილმი, რაც მას ბრიტანულ – ფრანგულ თანაპროდუქციად აქცევს. 2016 წლის ოქტომბრისთვის, პადინგტომის მსახიობები - ჰიუ ბონევილი, სალი ჰოკინსი, ჯული უოლტერსი, ჯიმ ბროდბენტი, პიტერ კაპალდი, მადლენ ჰარისი, სამუელ ჯოსლინი, ბენ უიშოუ და იმელდა სტანტონიკვლავ შეასრულებდნენ თავიანთ როლებს ფილმის გაგრძელებაში. ასევე დადასტურდა, რომ სამსახიობო ჯგუფს შეუერთდებოდა ჰიუ გრანტი და ბრენდან გლისონი.

ძირითადი გადაღებები დაიწყო 2016 წლის 18 ოქტომბერს. ბევრი სცენა გადაიღეს -სა და . სტუდიაში ლივსდენში. სცენების ნაწილის გადაღებები შედგა თაუერ ბრიჯსა და ლონდონის წმინდა პავლეს ტაძარში. ჯონა კოუმბსმა, რომელიც ფილმის გადაღებების ადგილებს ხელმძღვანელობდა, განაცხადა: – მა უზრუნველყო ფილმის ვიზუალური ეფექტები, მათ შორის დახვეწილი სცენების თანმიმდევრობა. 2017 წლის 7 თებერვალს გადაღებების მიმდინარეობა გაიშვა -ზე. გადაღებები მიმდინარეობდა ლონდონის პატარა ვენეციაში სამი დღის განმავლობაში, და ასევე შეპტონის მალეტის ციხეში და კნეუბორტის პარკში. ძირითადი გადაღებები 2017 წლის 27 ივნისს დასრულდა. მაიკლ ბონდი, დათვი პადინგტონის პერსონაჟის შემქმნელი, იმავე დღეს გარდაიცვალა და სწორედ ამიტომ ფილმი მას მუძღვნეს.

საუნდტრეკი
ფილმის მუსიკა შექმნა დარიო მარიანელმა.

ფილმის პრემიერა
პადინგტონი 2 – ის მსოფლიო პრემიერა შედგა ლონდონში 2017 წლის 5 ნოემბერს და თეატრალურად გამოვიდა გაერთიანებულ სამეფოში 10 ნოემბერს. იგი გამოვიდა 6 დეკემბერს საფრანგეთში, 7 დეკემბერს გერმანიაში, 21 დეკემბერს ავსტრალიასა და ახალ ზელანდიაში, და 2018 წლის 12 იანვარს შეერთებულ შტატებში. – მა ფილმი გაავრცელა გაერთიანებულ სამეფოში, საფრანგეთში, გერმანიაში, ავსტრალიასა და ახალ ზელანდიაში.
კრისტოფერ რობინი (ფილმი)

კრისტოფერ რობინი (ინგლ. ) — ამერიკული ფანტასტიკური კომედიურ-დრამატული ფილმი, რომლის რეჟისორია მარკ ფორსტერი, სცენარის ავტორები ალექს როს პერი, ტომ მაკარტი და ალისონ შრედერი. ფილმი შთაგონებულია ალან ალექსანდრ მილნისა და შეპარდის ვინი პუჰის წიგნებიდან და წარმოადგენს დისნეის ამავე სახელწოდების ფრენჩაიზის გაცოცხლებულ ვარიანტს. ფილმში მთავარ როლს ასრულებს იუან მაკგრეგორი, ხოლო მისი მეუღლის, ეველინის როლს ჰეილი ატველი. ფილმში ასევე მონაწილეობენ: ჯუმ ქამინგსი, ბრედ გარეტი, ნიკ მოჰამედი, პიტერ კაბალდი, სოფი ოკონედო, სარა შინი და ტობი ჯოუნსი. ფილმი მოგვითხრობს კრისტოფერ რობინის ისტორიას, რომელიც კარგავს წარმოსახვის უნარს, ერთადერთ გზას, რომლითაც თავის მეგობარს, ვინი-პუჰს უკავშირდება.

ვინი პუჰის გაცოცხლებული ვარიანტის შექმნის შესახებ 2015 წლის აპრილში გამოცხადდა, ხოლო ფორსტერი დამტკიცდა დირექტორის პოსტზე 2016 წლის ნოემბერში. მაკგრეგორმა ხელი მოაწერა კრისტოფერ რობინის როლს 2017 წლის აპრილში და ძირითადი გადაღებები დაიწყო იმავე წლის აგვისტოში გაერთიანებულ სამეფოში და გაგრძელდა ნოემბრამდე.

კრისტოფერ რობინის პრემიერა შედგა ბირბანკში, კალიფორნიაში, 2018 წლის 30 ივლისს. აშშ-ში ფილმი გამოვიდა 2018 წლის 3 აგვისტოს, – ის მიერ. ფილმის მთლიანმა შემოსავალმა 197 მილიონ დოლარს გადააჭარბა და გახდა ყველაზე შემოსავლიანი ფილმი დისნეის ვინი პუჰი-ს ფრანჩაიზში. ფილმმა კრიტიკოსების მხრიდან ზოგადად დადებითი შეფასებები მიიღო, რომლებიც აქებდნენ მსახიობთა შესრულებას, მუსიკალურ გაფორმებას და ვიზუალურ ეფექტებს. ფილმმა მიიღო ოსკარის ნომინაცია საუკეთესო ვიზუალური ეფექტებისთვის კატეგორიაში ოსკარის 91-ე დაჯილდოებაზე.

წარმოება
განვითარება
2003 წელს, სახლი პუჰის კუთხეში-ით ინსპირირებულმა ბრიგამ ტეილორმა, დისნეის მიაწოდა იდეა ვინი პუჰის შესახებ, რომელიც ზრდასრული კრისტოფერ რობინის შესახებ იქნებოდა. ამასთან, იმ პერიოდში პუჰის სხვა პროექტების გამო, ეს მოსაზრება არ განიხილეს. 2015 წელს, კრისტინ ბური ტეილორმა დაარწმუნა, რომ პროექტზე მუშაობა დაეწყო. შედეგად ამ ორმა პიროვნებამ პროექტზე მუშაობა 2015 წელს დაიწყო. 2016 წლის 18 ნოემბერს გავრცელდა ინფორმაცია, რომ სტუდიამ დაიქირავა მარკ ფორსტერი რეჟისორის პოსტზე და ფილმს კრისტოფერ რობინი უწოდეს. ფილმს ექნებოდა „ჯადოსნური რეალიზმის ძლიერი ელემენტები და იგი მოიცავს ემოციურ მოგზაურობასა გულისამაჩუყებელ თავგადასავალს". 2017 წლის 1 მარტს ტომ მაკარტი დაიქირავეს არსებული სცენარის დასარედაქტირებლად.

გადაღებები
ფილმის ძირითადი გადაღებები დაიწყო 2017 წლის აგვისტოს დასაწყისში, გაერთიანებულ სამეფოში და დასრულდა 2017 წლის 4 ნოემბერს. ფილმის სცენების უდიდესი ნაწილი გადაიღეს აშდაუნის ტყეში, ასევე უინძორის დიდ პარკში, შეპერტონის კინოსტუდიებში და დოვერის სანაპიროზე.

მუსიკალური გაფორმება
ჯოჰან ჯოჰანსონი დაიქირავეს ფილმისთვის მუსიკალური კომპოზიციის შესაქმელად, გარდაცვალებამდე ცოტა ხნით ადრე, 2018 წლის 9 თებერვალს. ფილმი ეძღვნება მის ხსოვნას. მუსიკალური კომპოზიცია საბოლოოდ შექმნა ჯონ ბრაიონმა და ჯეფ ზანელიმ.
წინ (ფილმი)

წინ (ინგლ. ) — 2020 წლის ამერიკული კომპიუტერული ანიმაციური სათავგადასავლო ფილმი, რომლის მწარმოებელია პიქსარი და . ფილმის რეჟისორია დენ სკანლონი, პროდიუსერი კორი რეი, ხოლო სცენარის ავტორი: სოლონი, ჯეისონ ჰედლი და კიტ ბუნინი. ფილმში მთავარ როლებს ასრულებენ ტომ ჰოლანდი, კრის პრატი, ჯულია ლუი-დრეიფუსი და ოქტავია სპენსერი, რომლებიც პერსონაჟებს ახმოვანებენ. ფილმში მოქმედება ფანტასტიკურ სამყაროში ვითარდება ორი ელფი ძმის გარშემო, რომლებიც ცდილობენ მოიძიონ არტეფაქტი, რომლის საშუალებითაც ისნი მცირე ხნით დაიბრუნებენ გარდაცვლილ მამას.

წინ-ის პრემიერა შედგა ბერლინის 70-ე საერთაშორისო კინოფესტივალზე, 2020 წლის 21 თებერვალს და თეატრალურად გამოვიდა 2020 წლის 6 მარტს. ფილმმა კრიტიკოსების მხრიდან ზოგადად დადებითი შეფასება მიიღო და მსოფლიოს მასშტაბით 141 მილიონი აშშ დოლარი გამოიმუშავა. ფილმის მცირე შემოსავალი -19 პანდემიით იყო განპირობებული, რამაც გამოიწვია კინოთეატრების დახურვა. ფილმი პიქსარის მეორე ფინანსური იმედგაცრუებაა „კარგი დინოზავრი“-ის შემდეგ, რომლის სავარაუდო ზარალმა სტუდიისთვის 125 მილიონი დოლარი შეადგინა. 2020 წლის პირველი თვეების სხვა ფილმების მსგავსად, იგი ციფრული სახით გახდა ხელმისაწვდომი თეატრალური გახსნიდან რამდენიმე კვირის შემდეგ.

წარმოება
განვითარება
2017 წლის ივლისში, პიქსარმა გამოაცხადა „ფანტაზიური სამყაროს" ფილმის შესახებ 23 – ზე, რომლის რეჟისორი იქნებოდა დენ სკანლონი და კორი რეი. ფილმი შთაგონებული იყო სკანლონის მამის გარდაცვალებით, რაც მის ბავშვობაში მოხდა. სკანლონი და მისი უფროსი ძმა ამ დროს ბავშვები იყვნენ და ფილმში გადმოცემულია ძმების ურთიერთობა. მან მოთხრობის დაწერა მას შემდეგ გადაწყვიტა, რაც მამის აუდიო კლიპი მოისმინა. 2018 წლის 12 დეკემბერს ცნობილი გახდა ფილმის სათაური. 2019 წელს ჯეისონ ჰედლი და კიტ ბუნინი დაიქირავეს სცენარისა დასარედაქტირებლად.

მსახიობთა შერჩევა
2018 წლის 12 დეკემბერს ფილმის მსახიობებად გამოცხადდნენ ტომ ჰოლანდი, კრის პრატი, ჯულია ლუი-დრეიფუსი და ოქტავია სპენსერი. რეიმ განაცხადა, რომ ჰოლანდმა და პრატმა თავიანთი პერსონაჟების ერთად გახმოვანებისას იმპროვიზაციას მიმართეს. 2019 წლის 17 დეკემბერს ფილმის მსახიობებს შეუერთდნენ ალი ვონგი, ლენა ვაიტე და მელ როდრიგესი. 2020 წლის 18 თებერვალს, უილმერ ვალდერრამა, ტრეისი უილმანი, კაილი ბორნჰაიმერი და ჯორჯ პსარასი მსახიობებს შეუერთდნენ. ასევე დადასტურდა ჯონ რატცენბერგერის მონაწილეობაც.

მუსიკალური გაფორმება
2019 წლის 16 აპრილს ცნობილი გახდა, რომ მაიკლ და ჯეფ დანა ფილმის კომპოზიტორები იქნებოდნენ. 2020 წლის 12 თებერვალს, ბრენდი კარლილმა გამოაცხადა, რომ მან ფილმის დასასრულის მუსიკისთვის ჩაწერა სიმღერა, სახელწოდებით „ ", რომელიც დაწერა ფილთან და ტიმ ჰანსეროტთან ერთად. ფილმის საუნდტრეკი გამოვიდა 2020 წლის 28 თებერვალს.

ფილმის პრემიერა
წინ-ის პრემიერა შედგა ბერლინის 70-ე საერთაშორისო კინოფესტივალზე, 2020 წლის 21 თებერვალს და თეატრალურად გამოვიდა შეერთებულ შტატებში 6 მარტს. -19 პანდემიის შემთხვევების შემცირების გამო ფილმი კინოთეატრებში გამოვიდა ავსტრალიაში და ახალ ზელანდიაში 2020 წლის 24 აპრილს, სამხრეთ კორეაში 2020 წლის 17 ივნისს, იტალიაში 2020 წლის 19 აგვისტოს და იაპონიაში 2020 წლის 21 აგვისტოს.

ასევე ფილმი გამოვიდა 3 და 2 ფორმატებით მთელს მსოფლიოში და და ფორმატებით ზოგიერთ კინოთეატრში.
სული (2020 წლის ფილმი)

სული (ინგლ. ) — 2020 წლის ამერიკული კომპიუტერული ანიმაციური კომედიურ-დრამატული ფილმი, რომლის პროდიუსერია და გამოსცა -მა. ფილმის რეჟისორია პიტ დოქტერი და თანა რეჟისორია კემპ პაუერსი. ფილმში პერსონაჟებს ახმოვანებენ მსახიობები: ჯეიმი ფოქსი, თინა ფეი, გრეჰემ ნორტონი, რეიჩელ ჰაუსი, ალისე ბრაგა, რიჩარდ აიოადი, ფილისია რაშადი, დონელ როულინგი, აჰმირ თომფსონი და ანჯელა ბასეტი. ფილმის სიუჟეტი მიჰყვება საშუალო სკოლის მუსიკის მასწავლებელს, ჯო გარდნერს, რომელიც ცდილობს გააერთიანოს თავისი სული და სხეული მას შემდეგ, რაც ისინი შემთხვევით დაშორდებიან, ჯაზ მუსიკოსის დიდი შესვენების წინ.

დოქტერმა ფილმის შემუშავება 2016 წელს დაიწყო. მან სცენარი მაიკ ჯონსისა და პაუერსის თანაავტორობით დაწერა. ფილმის პროდიუსერებმა კონსულტაცია გაიარეს ჯაზის სხვადასხვა მუსიკოსებთან, მათ შორის ჰერბი ჰანკოკსა და ტერი ლინ კარინგტონთან. სული არის პიქსარის პირველი ფილმი, რომელშიც მონაწილეობს აფრო-ამერიკელი გმირი.

სული-ის პრემიერა ლონდონის კინოფესტივალზე, 2020 წლის 11 ოქტომბერს გაიმართა. თავდაპირველად ფილმის პრემიერა ამერიკის შეერთებულ შტატებში. ფილმი ასევე გამოვიდა +-ზე 25 დეკემბერს, 2020 წელს. სული-მ კრიტიკოსების მხრიდან ძალიან პოზიტიური შეფასებები მიიღო, რომლებმაც შეაქეს ფილმის ანიმაციური გაფორმება, სიუჟეტი, გახმოვანება და მუსიკალური გაფორმება.

წარმოება
განვითარება
პიტ დოქტერმა სული-ზე მუშაობა 2016 წლის იანვარში დაიწყო, მას შემდეგ, რაც შემოქმედების გამო მეორე ოსკარი მოიგო (თავდაყირა). იგი ფიქრობდა ადამიანის პიროვნების წარმოშობისა და ბედის ცნების შესახებ. დოქტერმა თანა-მწერალ მაიკ ჯონზთან თავის პირველ შეხვედრაზე წამოაყენა იდეა „ მოქმედება განვითარებულიყო სივრცისა და დროის მიღომა, სადაც სულებს თავიანთი პიროვნულობები აქვთ მინიჭებული". 2019 წლის ივნისში, პიქსარმა გამოაცხადა ახალი ფილმის შესახებ, სახელწოდებით სული, სადაც რეჟისორი იქნებოდა დოქტერი და პროდიუსერი დანა მიურეი. მან – ზე დაწერა, რომ ფილმში მოქმედება ნაწილობრივ ნიუ-იორკშიც განვითარდებოდა.

სცენარის შექმნა
მიურეის თქმით, ფილმი აუდიტორიას წაიყვანს „იმ სამყაროში, სადაც არასდროს არავინ ყოფილა... დიდი ხნის განმავლობაში“, ხოლო თანაავტორი და თანარეჟისორი კემპ პაუერსი ამბობს, რომ ის „სრულიად განსხვავებულია“ დოქტერის წინა ფილმებისგან. პაუერსმა ასევე თქვა, რომ ფილმი მნიშვნელოვან კითხვებს უპასუხებს „ნამდვილად სახალისო გზით". თინა ფეიმ ასევე მიიღო მონაწილეობა სცენარის შექმნაში და მან თავისი პერსონაჟის სიტყვები დაწერა. პარტია და ორიგინალური სიმღერები გამოვიდა გრამფირფიტის ორ ცალკეულ ალბომში, ხოლო ორივე ასევე შექმნეს ციფრულ ალბომზე. „' ", ფილმის დასასრულს გაჟღერებული მუსიკა შეასრულა ბატისტემ და ბრიტანელმა მომღერალმა სელესტემ. მუსიკა, ჩაწერილი იყო – ის მიერ და ასევე გამოიცა, როგორც დამოუკიდებელ სიმღერებად, ასევე გაერთიანდა სამ ალბომში.
არმან ბაბაჯანიანი

არმან ბაბაჯანიანი (დ. 15 ივლისი, 1976, ერევანი) — სომეხი პოლიტიკოსი. 2018 წელს აირჩიეს სომხეთის ეროვნული კრების წევრად. 2019 წლიდან არის სომხეთის ეროვნული კრების წევრი. 2006 წელს მან თავი ნაწილობრივ დამნაშავედ ცნო სომხეთის შეიარაღებულ ძალებში სავალდებულო სამსახურის თავიდან აცილებაში და მიესაჯა 3,5 წლით თავისუფლების აღკვეთა.
აზიის ოლიმპიური საბჭო

აზიის ოლიმპიური საბჭო (აოს) — სპორტული ფედერაცია აზიაში, რომელიც დღეისათვის აერთიანებს 45 წევრი ქვეყნის ეროვნულ ოლიმპიურ კომიტეტებს. ოლიმპიური საბჭოს შტაბ-ბინა მდებარეობს ქუვეითის დედაქალაქ ელ-ქუვეითში. აზიის უძველესი ოლიმპიური კომიტეტებია იაპონიისა და ფილიპინებისა, რომლებიც საერთაშორისო ოლიმპიურმა კომიტეტმა 1911 წელს აღიარა. ყველაზე ახალგაზრდა კი აღმოსავლეთი ტიმორია, რომლის ოლიმპიური კომიტეტი 2003 წელს შეიქმნა და ფედერაციასაც ამავე წელს შეუერთდა.

ისტორია
1948 წელს, ზაფხულის ოლიმპიური თამაშების დროს, აზიის ეროვნულმა ოლიმპიურმა კომიტეტებმა გადაწყვიტეს მოეწყოთ აზიური თამაშები. მომდევნო წელს შეიქმნა აზიური თამაშების ფედერაცია.1982 წლის 16 ნემბერს ნიუ-დელიში იგი აზიის ოლიმპიურ საბჭოდ (აოს) გადაკეთდა. იგი ამავე წელს აღიარა საერთაშორისო ოლიმპიურმა კომიტეტმა.

წევრები
ცხრილში მოცემულია ეროვნული ოლიმპიური კომიტეტების შექმნისა და საერთაშორისო ოლიმპიური კომიტეტის მიერ აღიარების წლები. მაკაოს ეროვნული ოლიმპიური კომიტეტი აღიარებულია აზიის ოლიმპიური საბჭოს მიერ, თუმცა საერთაშორისო ოლიმპიური კომიტეტი მას არ სცნობს და იგი არ იღებს მონაწილეობას ოლიმპიურ თამაშებზე. აზიის ოლიმპიური საბჭო ასევე მოიცავს ჩინეთის ტაიბეის, ჰონგ-კონგისა და პალესტინის ოლიმპიურ კომიტეტებს.

აზიის ოლიმპიური საბჭო მოიცავს ტრანსკონტინენტურ ქვეყანა ყაზახეთს, თუმცა მასში არ შედიან ისეთი ქვეყნები, რომლებიც სრულად ან ნაწილობრივ მდებარეობენ აზიაში (საქართველო, სომხეთი, აზერბაიჯანი, თურქეთი); ორგანიზაციის წევრი არ არის აგრეთვე რუსეთი, რომლის უდიდესი ნაწილი ასევე აზიაში მდებარეობს. ეს ქვეყნები ევროპის ოლიმპიური კომიტეტის წევრები არიან.

ყოფილი წევრები
ისრაელი აზიური თამაშების ფედერაციის წევრი იყო, მაგრამ 1981 წელს, ფედერაციის გადაკეთების დროს, გარიცხეს აზიის ოლიმპიური საბჭოდან, არაბეთ-ისრაელის კონფლიქტის გამო. ამის ნაცვლად, ისრაელი არის ევროპის ოლიმპიური კომიტეტის წევრი.

პრეზიდენტები
ეიფორია (სერიალი)

ეიფორია (ინგლ. ) — ამერიკული თინეიჯერი დრამატული სერიალი, რომელიც შექმნა და დაწერა სემ ლევინსონმა – სთვის. ის დაფუძნებულია ისრაელში წარმოებულ ამავე სახელწოდების სერიალზე. ეიფორია-ში სიუჟეტი მიჰყვება საშუალო სკოლის სტუდენტების ჯგუფს მათი სექსუალური გამოცდილების, ნარკოტიკების, მეგობრობის, სიყვარულის, იდენტურობისა და ტრავმების მეშვეობით. სერიალში მონაწილეობს ზენდეია მთავარ როლში, სხვა მსახიობებს შორის კი არიან: მაუდი ატაპოუ, ანგუს ქლაუდი, ერიკ დეინი, ალექსა დეიმი, ჯეიკობ ელორდი, ბარბი ფერეირა, ნიკა კინგი, სტორმ რეიდი, ჰანთერ შაფერი, ალფი სმითი, სიდნი სუინი და კოლმან დომინგო. სერიალის პრემიერა შედგა 2019 წლის 16 ივნისს. 2019 წლის ივლისში სერიალი განახლდა მეორე სეზონით. ფილმის სპეციალური ორი ეპიზოდი 2020 წლის დეკემბერში და 2021 წლის იანვარში გამოვიდა.

ეიფორიამ კრიტიკოსებისგან ზოგადად პოზიტიური შეფასებები მიიღო. ისინი აქებდნენ მისი გადაღების სტილს, სიუჟეტის, მუსიკალურ გაფორმებას და მსახიობთა შესრულებებს (კერძოდ, ზენდეიას და შაფერის შესრულებები). სერიალმა მიიღო ნომინაციები ბრიტანეთის აკადემიის სატელევიზიო ჯილდოზე საუკეთესო საერთაშორისო პროგრამისთვის და -ის ჯილდოს ნომინაცია დრამისათვის. თავისი შესრულებისთვის, ზენდეიამ მოიგო ემის ჯილდო და სატელიტის ჯილდო დრამატული სერიალის საუკეთესო მსახიობი ქალისთვის.

წარმოება
განვითარება
2017 წლის 1 ივნისს ცნობილი გახდა, რომ მუშაობდა 2012 წლის ისრაელში შექმნილ სატელევიზიო სერიალის, ეიფორიას ადაპტაციას, რომელიც შექმნა რონ ლეშემმა, დაფნა ლევინმა და თმირა იარდენმა. ლევინსონმა სერიალის გარკვეული ნაწილი თავის თინეიჯერულ გამოცდილებაზე დაყრდნობით შექმნა. ასევე საკუთარ ბრძოლას შფოთვასთან, დეპრესიასთან და ნარკომანიასთან. მან თქვა: „არსებობს მუდმივი შფოთვა, რომელიც, ჩემი აზრით, ამ თაობაში არსებობს.“

2019 წლის 11 ივლისს სერიალის მეორე სეზონზე მუშაობა დაიწყო.

სერიის სარეკლამო პლაკატების დიზაინი შექმნა & -მა.

მეორე სეზონის დაწყებამდე – მ ორი სპეციალური ეპიზოდის ეთერში გაშვება გადაწყვიტა. პირველი, სახელწოდებით „პრობლემები ყოველთვის არ გრძელდება", პრემიერა შედგა 2020 წლის 6 დეკემბერს და მიჰყვება რუეს ისტორიას, თუ როგორ გაუმკლავდა ჯულის მატარებლის სადგურზე დატოვებისა და რეციდივების შედეგებს. მეორე სერია 2021 წლის 24 იანვარს გამოვა, რომელიც ისტორიას ჯულის მხრიდან გადმოსცემს.

გადაღებები
ფილმის დადასტურებულ გადასაღებ ადგილებს შორისაა: სონის სტუდია ლოს-ანჯელესში, ასევე დელ ამოს მოდის ცენტრი, ტორეისი, კალიფორნია და იულისეს გრანტის საშუალო სკოლა, ველი გლინში. მეორე სეზონის წარმოება დაიგეგმა 2020 წლის მეორე კვარტალში -ის მონაცემებით, მეორე სეზონის სერიების გამოსვლის თარიღი -19 პანდემიის გამო გაუქმდა.

მუსიკალური გაფორმება
ეიფორია-ს მუსიკალური კომპოზიცია ინგლისელმა მომღერალმა, კომპოზიტორმა და პროდიუსერმა ლაბირინთმა დააკომპლექტა. მან როლინგ სტოუნთან ინტერვიუში განაცხადა: „როდესაც თინეიჯეობის პერიოდს იხსენებთ, ნახევრად ჯადოსნური ემოციები გეუფლება, მაგრამ ნახევრად გიჟურს და ნახევრად ფსიქოზურ ემოციებსაც გრძნობ. მინდოდა დავრწმუნებულიყავი, რომ მუსიკა მსგავს რაღაცებს წარმოქმნიდა.” სიმღერა „ ", რომელსაც ლაბრინთი და ზენდეია ასრულებენ, მთელი პირველი სეზონის განმავლობაში გამოიყენებოდა, მაგრამ განსაკუთრებით გამორჩეულად გამოჩნდა სეზონის ფინალის დროს.
აზიური თამაშების ყველა დროის მედლების ცხრილი

ქვემოთ მოცემულია ზაფხულის აზიური თამაშების ყველა დროის მედლების ცხრილი 1951-დან 2018 წლამდე. იგი არ მოიცავს ზამთრის აზიურ თამაშებს და აზიის ოლიმპიური საბჭოს მიერ გამართულ სხვა სპორტულ შეჯიბრებებს.

მედლებიანი ეროვნული ოლიმპიური კომიტეტები
ქვეყნები მედლების რაოდენობის მიხედვით
ქვეყნები მედლების გარეშე
კურსივი აღნიშნავს ისტორიულ ან გაუქმებულ გუნდს.